Бзэр цIыфхэр зэдэгущыIэнхэмкIи, зэгурыIонхэмкIи амал ин дэд. Тигупшысэхэр зэлъыдгъэIэсынхэм пае тэ тэгущыIэ ыкIи тэтхэ. Зыгорэм къыIорэм тедэIузэ ыкIи зыгорэм ытхыгъэм теджэзэ нэмыкIрэ цIыфхэм ягупшысэхэр къызгурэтэгъаIо. Джащ тетэу а зы бзэм ишъошитIу – жэрыIуабзэмрэ тхыбзэмрэ – тэгъэфедэх. Мыхэр ямэхьанэкIэ зэтефэх: тIури зыфэгъэхьыгъэхэр гупшысэ горэ къыплъагъэIэсыныр ары. ЗэрэзэтекIхэрэр а гупшысэр къызэраIорэ ыкIи зэрэзыхэтшIэрэ шIыкIэхэр арых ныIэп.